Tervetuloa Kuopion yliopistolliseen sairaalaan

|  |  |
| --- | --- |
| Kuvaus: | Potilasopas. eKirje. |

* Kun tulet omalla autolla, voit pysäköidä KYSin pysäköintitaloissa, jotka sijaitsevat Kaarisairaalan ja Sädesairaalan vieressä (auton korkeus max. 220 cm).
* Kela korvaa taksimaksut potilaille, jotka eivät terveydentilansa tai puuttuvien liikenneyhteyksien takia voi käyttää joukkoliikennevälineitä. Taksin voit tilata oman sairaanhoitopiirin Kelataksi-palvelusta (ks. erillinen potilasohje). Huomioithan, että Kela korvaa ensisijaisesti sairaalamatkat julkisilla kulkuvälineillä tai omalla autolla.
* Mikäli tarvitset majoitusta sairaalan läheisyydestä, esimerkiksi pitkän välimatkan takia, voit varata potilashotellimajoituksen. Sovi potilashotellimajoituksesta etukäteen hoitavan yksikön henkilökunnan kanssa. Yhteystiedot löydät kutsukirjeestä.
* Ilmoittaudu kutsukirjeessä mainitulla itseilmoittautumisautomaatilla. Henkilökunta auttaa tarvittaessa automaatin käytössä ja tekee mahdolliset henkilötietomuutokset.

**Sairaalassa**

* Saat eReseptin ja kirjallisen potilasohjeen, jos lääkäri määrää sinulle lääkityksen. Hoitohenkilökunta antaa sinulle tarvittavat koti- ja jatkohoito-ohjeet.
* Sosiaalityöntekijöiltä, potilasasiamiehiltä ja sairaalapapeilta saat tarvittaessa apua sekä tukea.
* Sairaalan henkilöstöä sitoo vaitiolovelvollisuus ja tietojasi ei luovuteta ilman lupaasi kenellekään.
* Sairaalakäynnillä voit antaa suostumuksen näytteidesi ja tietojesi keräämiselle Itä-Suomen Biopankkiin. Suostumuksen voi antaa myös etukäteen OmaKYS-palvelussa. Biopankkisuostumuksen antaminen on vapaaehtoista ja sen voi perua koska tahansa.
* KYS on opetussairaala, joten hoitoosi saattaa osallistua lääketieteen ja sairaanhoidon opiskelijoita. Tähän pyydetään sinulta lupa aina ennen hoitotapahtumaa. Sinulla on oikeus kieltäytyä opetuspotilaana olosta.
* Huolehdi käsihygieniastasi sairaalassa käynnin aikana. Käsidesipisteet löydät sairaalan aulatiloista, poliklinikoilta, osastoilta ja potilashuoneista.
* Vältä voimakkaiden hajusteiden käyttöä sairaalassa.
* KYS on savuton sairaala. Tupakointialueet ovat ulkona erikseen merkityillä paikoilla.
* Vältä arvoesineiden ja suurien rahasummien tuomista sairaalaan.

**Hyvä tietää**

* Pääsairaalassa sijaitsee apteekki, kanttiinipalvelut, pankkiautomaatti ja OLKA-piste, josta saa tietoa potilasjärjestötoiminnasta.
* Sairaalassa on kaksi lounasravintolaa Hilima Pääsairaalassa ja Kaarre Kaarisairaalassa. Lounasravintoloista on saatavilla myös aamiaista arkiaamuisin.
* Voit antaa palautteen hoitokokemuksestasi asiakaspäätteellä tai KYSin verkkosivujen kautta. Lisäksi verkkosivuilla on mahdollista tehdä potilaan/asiakkaan ilmoitus turvallisuuspoikkeamasta tai vaaratapahtumasta.
* Jos olet tyytymätön saamaasi hoitoon tai kohteluun, Sinulla on oikeus tehdä muistutus tai kantelu sairaalan palvelukeskusjohtajalle.
* Jos tutkimuksesta tai hoidosta on aiheutunut sinulle vahinkoa, voit olla oikeutettu potilasvahinko tai vahingonkorvauslain mukaiseen korvaukseen. Neuvoa saat potilasasiamieheltä.

Lisätietoa saat hoitavan yksikön henkilökunnalta ja [www.psshp.fi](http://www.psshp.fi) verkkosivuilta.

Puhelinvaihde017 173 311 Neuvonta017 173 991